DJEČJI VRTIĆ SVETI KRIŽ ZAČRETJE

Trg Julija Lembergera 7

49223 Sveti Križ Začretje

KLASA: 112-03/25-01/003

URBROJ: 2197-53-01-25-1

Sveti Križ Začretje, 27. veljače 2025.

Na temelju čl. 26. Zakona o predškolskom odgoju i obrazovanju (NN br. 10/97, 107/07, 94/13,98/19,57/22 i 101/23), čl. 50. Statuta Dječjeg vrtića Sveti Križ Začretje, i Odluke Upravnog vijeća od 26. veljače 2025. godine, Upravno vijeće Dječjeg vrtića Sveti Križ Začretje raspisuje

**NATJEČAJ**

**za radno mjesto**

**STRUČNI SURADNIK/CA-ZDRAVSTVENI VODITELJ/ICA**

**- jedan (1) izvršitelj/ica -rad na neodređeno, nepuno radno vrijeme (20 sati tjedno)**

Uvjeti za radno mjesto:

Prema članku 24. i 25. Zakona o predškolskom odgoju i obrazovanju (NN br. 10/97, 107/07, 94/13, 98/19,57/22 i 101/23) i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN 145/2024)

Uz vlastoručno potpisanu prijavu kandidati su obvezni priložiti sljedeće dokaze o ispunjavanju uvjeta natječaja:

* životopis
* dokaz o državljanstvu
* dokaz o stečenoj stručnoj spremi (preslika diplome)
* elektronički zapis mirovinskog staža Hrvatskog zavoda za mirovinsko osiguranje (e-radna knjižica) ne stariji od dana objave natječaja,
* dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju i to:

1. uvjerenje nadležnog suda da se protiv kandidata ne vodi kazneni postupak (članak 25. stavak 2. Zakona o predškolskom odgoju i obrazovanju), ne starije od 30 dana od dana objave natječaja,
2. uvjerenje nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju), ne starije od 30 dana od dana objave natječaja,
3. vlastoručno potpisana izjava kandidata o nepostojanju zapreka iz članka 25. Zakona o predškolskom odgoju i obrazovanju,
4. potvrda Centra za socijalnu skrb (prema mjestu stanovanja) da kandidatu nisu izrečene zaštitne mjere sukladno čl.25. st.10 Zakona o predškolskom odgoju i obrazovanju, ne starije od 30 dana od dana objave natječaja.

Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru, a prije zasnivanja radnog odnosa.

Isprave se prilažu u neovjerenoj preslici, a prije izbora kandidata priložit će se izvornik.

Na natječaj se mogu prijaviti osobe oba spola koje ispunjavaju propisane uvjete.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu potrebnu dokumentaciju prema posebnom zakonu.

Kandidat koji prema posebnim propisima ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji dokazuje isti potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranicama Ministarstva hrvatskih branitelja na poveznici <https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Kandidat koji ostvaruju prednost pri zapošljavanju prema Zakonu o civilnim stradalnicima  iz Domovinskog rata (NN 84/21) dužni su, uz molbu, dostaviti dokaze o ostvarivanju prava na prednost pri zapošljavanju.  
Detalji o dokazima potrebnima za ostvarivanje prava prednosti pri zapošljavanju dostupni na:  
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan je, uz prijavu na natječaj, priložiti svu propisanu dokumentaciju, odnosno dokaze o ispunjavanju traženih uvjeta natječaja, kao i dokaz o utvrđenom statusu osobe s invaliditetom.

Odluku o zasnivanju radnog odnosa donosi Upravno vijeće Dječjeg vrtića na prijedlog ravnatelja.

Poslovi se u pravilu obavljaju u sjedištu ustanove, a prema potrebi i izvan sjedišta ustanove.

Prijave s potrebnom dokumentacijom dostaviti u zatvorenoj omotnici u roku 8 dana od dana objave ovog natječaja na mrežnim stranicama Hrvatskog zavoda za zapošljavanje, oglasnoj ploči Dječjeg vrtića Sveti Križ Začretje i mrežnim stranicama Dječjeg vrtića Sveti Križ Začretje na adresu:

**Dječji vrtić Sveti Križ Začretje, Trg Julija Lembergera 7, 49223 Sveti Križ Začretje «Natječaj za radno mjesto stručni suradnik/ca -zdravstveni voditelj/ica » – ne otvaraj**

S kandidatima koji ispunjavaju formalne uvjete natječaja obavit će se razgovor (intervju).

O rezultatu izbora kandidati će biti obaviješteni putem mrežnih stranica Dječjeg vrtića Sveti Križ Začretje u roku 15 dana od dana donošenja odluke o odabiru kandidata na sjednici Upravnog vijeća.

Sve informacije mogu se dobiti na tel: 049/521-034.

Podnošenjem prijave na natječaj kandidati su izričito suglasni da Dječji vrtić Sveti Križ Začretje kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima o zaštiti osobnih podataka.

PREDSJEDNICA UPRAVNOG VIJEĆA Silvija Profeta Fabijančić, dipl.iur.

Natječaj je objavljen na oglasnoj ploči i mrežnim stranicama Hrvatskog zavoda za zapošljavanje te na oglasnoj ploči i mrežnim stranicama Dječjeg vrtića Sveti Križ Začretje dana 27. veljače 2025. godine.